Sijoittajien liikkeitä ohjaa yhä enemmän tieto siitä, miten yritykset hoitavat ympäristö- ja yhteiskuntavastuunsa.

Vastuullinen sijoittaminen on kasvava trendi maailmalla ja myös Suomessa.

Alun perin vastuullisesta sijoittamisesta olivat kiinnostuneita suuret institutionaaliset sijoittajat kuten kirkko ja eläkeyhtiöt, mutta entistä useammin yritysten vastuullisuuden perään kysyvät myös piensijoittajat.

– Suurin kasvava voima ovat tällä hetkellä oikeastaan piensijoittajat. Erityisesti on nähty, että naiset ja nuoret ovat äärimmäisen kiinnostuneita tästä. Handelsbankein varainhoidon johtaja Mike Peltoa sanoi perjantaina Ylen aamu-tv:ssä.

Vastuullinen sijoittaminen tarkoittaa käytännössä sitä, että sijoituskohdetta valittaessa huomioidaan, miten yritys esimerkiksi ottaa toiminnassaan huomioon ympäristön tai miten ja mihin se maksaa veronsa..

Peltolan mukaan vastuullinen sijoittamien vastaa hyvin ajan henkeen.

– Ihmisillä on tarve tehdä vastuullisia päätöksiä elämässään ihan lähtien siitä, että kierrätetään ja lajitellaan roskia tai hankitaan uusiutuvaa energiaa. Vastuullinen sijoittaminen täyttää tätä tarvetta kaikin puolin.

Peltolan mukaan vastuullisten sijoituskohteiden tarjonta kasvaa merkittävästi ja eri vaihtoehtoja on tarjolla.

Peltolan mukaan tutkimukset ovat osoittaneet, että hyvin asiansa hoitavat yritykset ovat myös tuottoisia sijoituskohteita.

– On helppo ajatella, että yritys joka toimii vastuullisesti, omaa hyvän arvonnousupotentiaalin pitkällä aikavälillä.